# VADĪBAS ZIŅOJUMS

 **Darbības veids**

 SIA „DOBELES AUTOBUSU PARKS”, turpmāk – tekstā Sabiedrība, pamatdarbības veids ir sabiedriskie pasažieru pārvadājumi reģionālos vietējās nozīmes maršrutos, reģionālos starppilsētu nozīmes maršrutos. Pārskata gadā Sabiedrība veica pasažieru pārvadājuma pakalpojumus tūrisma un ekskursiju organizētājiem, kā arī sniedza autoostas pakalpojumus. Papildus pamatdarbībai uz deleģējuma pamata kapitālsabiedrība veic izglītojamo pārvadājumus ar Dobeles novada autobusiem un Sabiedrības autobusiem, kā arī veic autobusu un citas tehnikas remontu.

**Sabiedrības darbība pārskata gadā**

 Sabiedrības neto apgrozījums 2020.gadā ir EUR 2`323328, kas salīdzinot ar 2019.gadu ir samazinājies par EUR 120524 vai 4.93 %. Ieņēmumi no regulārajiem pasažieru pārvadājumiem sastādīja EUR 767215, kas salīdzinot ar 2019.gadu samazinājušies par EUR 263079 vai 25,5 %. Samazinājums galvenokārt ir radies saistībā ar Covid-19 pandēmijas dēļ ieviesto ierobežojumu dēļ ārkārtas situāciju laikā, jo ievērojami samazinājās pasažieru skaits un no pasūtītāja puses tika atcelta virkne reisu regulārajos pasažieru pārvadājumos, kā arī pilnībā apstājās neregulāro pārvadājumu pasūtījumi.

Regulārajos pasažieru pārvadājumos 2020.gadā, Sabiedrība pārvadāja 0.689 milj. pasažieru, veicot 58,6 tūkst. reisu un kopumā nobraucot 2.33 milj. kilometru.

 Sabiedrība pārskata gadā turpināja darbu pie ražošanas līdzekļu un iekārtu modernizācijas, veica ražošanas un personālvadības organizācijas uzlabošanas pasākumus, kas vērsti uz Sabiedrības gatavošanos konkursiem par tiesībām veikt pasažieru pārvadājumus.

 Visā pārskata gada garumā Sabiedrība aktīvi strādāja, lai uz 2021.gada 1.janvāri SIA”DOBELES AUTOBUSU PARKS” rīcībā esošais autobusu parks varētu strādāt atbilstoši esošā un jaunā līguma prasībām. 2019. gada 18.decembrī Sabiedrībanoslēdza līgumu Nr. ATD/ST-2019/02 ar VSIA” Autotransporta direkcija” “Par sabiedriskā transporta pakalpojumu sniegšanu ar autobusiem reģionālās nozīmes maršrutu tīkla daļā “DOBELE” ” par regulāro pasažieru pārvadājumu veikšanu 2021. gadā.

 Pārskata gada garumā Sabiedrība remontdarbu veikšanai ir atjaunojusi speciālos instrumentus.

 SIA „DOBELES AUTOBUSU PARKS” 2020.gadā nomāja 4 autobusus – divus SOR C9..5 no AS “Balti Bussi Grupp” , divus MAN Lion,s City A78 no SIA “Avar Auto”.

 Pārskata gadā ar visiem administrācijas darbiniekiem un brigāžu brigadieriem iespēju robežās ir notikušas pārrunas. Ievērojot aizliegumus nav notikušas darbinieku sapulces par Sabiedrības aktualitātēm, bet darbinieki par aktualitātēm iespēju robežās ir informēti attālināti.

 SIA „DOBELES AUTOBUSU PARKS” pārskata gadā vidējais strādājošo skaits bija 91 darbinieks.

 SIA „DOBELES AUTOBUSU PARKS” regulāri un bez kavēšanās ir veikusi visu nodokļu samaksu, darba algas izmaksu un citus maksājumus.

 SIA „DOBELES AUTOBUSU PARKS” maksātspējas rādītājs (pašu kapitāls/aktīvi) 2020. gadā - 0.61, bet 2019. gadā - 0.46.

 SIA „DOBELES AUTOBUSU PARKS” kopējā likviditāte (apgrozāmie līdzekļi/ īstermiņa kreditori) 2020. gadā – 0.51, bet 2019. gadā – 0.45.

**Zinātniskās pētniecības un Sabiedrības attīstības pasākumi**

 Pārskata gadā Sabiedrība turpināja darbu pie ražošanas līdzekļu un iekārtu modernizācijas, ražošanas un personālvadības organizācijas uzlabošanas ārkārtas situāciju laikā. Tika atceltas klātienes ceturkšņa sarunas ar brigāžu brigadieriem, regulārās iknedēļas ražošanas sanāksmes administrācijas darbiniekiem un tehniskā dienesta atbildīgajiem darbiniekiem. Tika mainīta atsevišķu iekšējo procesu secība un norise, lai maksimāli izslēgtu Covid-19 radītās pandēmijas riskus.

 Pārskata gada laikā Sabiedrība ir piedalījusies procesos, kas ir saistīti ar likumdošanas normu izstrādi Latvijas Republikā, kā arī iesaistījusies Eiropas savienības projektā par bezizmešu transporta izmantošanas iespējām pasažieru pārvadājumos. Sabiedrība aktīvi savā ikdienas darbā izmanto Sabiedrības mājaslapu [www.dobelesautobusuparks.lv](http://www.dobelesautobusuparks.lv) un uzņēmuma profilu FACEBOOK /www.facebook.com/dobelesautobusuparks/

**Sabiedrības pakļautība riskiem**

 Uz noslēgtā līguma pamata par pārvadājumiem 2021.gadam Valsts dotācijas pilnā apjomā var nesegt zaudējumus regulārajos pasažieru pārvadājumos. Valsts var neievērot pašas izdotos normatīvos aktus attiecībā uz zaudējumu segšanas grafiku.

 Covid-19 pandēmijas radītie riski gan Latvijā, gan pasaules ekonomikā kopumā.

**Filiāles un pārstāvniecības ārzemēs**

 Sabiedrībai nav filiāļu un pārstāvniecību ārvalstīs.

**Notikumi pēc pārskata gada beigām**

 No pārskata gada beigām līdz gada pārskata apstiprināšanai nav notikuši nekādi svarīgi notikumi, kas varētu būtiski ietekmēt gada pārskata novērtējumu.

**Sabiedrības svarīgākie uzdevumi 2021. gadam**

 Sabiedrības galvenais 2021.gada uzdevums ir turpināt darbu jauna regulāro pasažieru pārvadājumu līguma iegūšanā (dalība atklātā konkursā) un Covid-19 pandēmijas ietekmes mazināšana vai izslēgšana.

Visi pārējie Sabiedrības uzdevumi izrietēs no augšminēto uzdevumu izpildes rezultātiem.

**Valdes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Aldis Rutkis**

# 2 FINANŠU PĀRSKATS

## 2.1 Bilance 2020.gada 31.decembrī

|  |  |  |  |  |
| --- | --- | --- | --- | --- |
| **Nr.** | **Aktīvs** | Piez.nr | **31.12.2020.** | **31.12.2019.** |
| **Ilgtermiņa ieguldījumi** |
| **I.** | **Nemateriālie ieguldījumi:** |
| 1. | Koncesijas, patenti, licences, preču zīmes un tamlīdzīgas tiesības. |  | 727 | 1078 |
|  | **Nemateriālie ieguldījumi kopā:** | 1 | **727** | **1078** |
| **II.** | **Pamatlīdzekļi (pamatlīdzekļi, ieguldījuma īpašumi un bioloģiskie aktīvi):** |  |  |  |
| 1. | Nekustamie īpašumi: |  | 296424 | 302209 |
| a) | zemesgabali, ēkas un inženierbūves, |  | 296424 | 302209 |
| 2. | Tehnoloģiskās iekārtas un ierīces. |  | 633538 | 810307 |
| 3. | Pārējie pamatlīdzekļi un inventārs. |  | 3919 | 6763 |
| **Pamatlīdzekļi (pamatlīdzekļi, ieguldījuma īpašumi un bioloģiskie aktīvi) kopā:** | 2 | **933881** | **1119279** |
|  |
| **I.** | **Krājumi:** |
| 1. | Izejvielas, pamatmateriāli un palīgmateriāli. |  | 20437 | 21081 |
| **Krājumi kopā:** | 3 | **20437** | **21081** |
| **II** | **Debitori:** |  |  |  |
| 1. | Pircēju un pasūtītāju parādi. | 4 | 15380 | 29979 |
| 2. | Citi debitori | 5 | 10897 | 2509 |
| 3. | Nākamo periodu izmaksas. | 6 | 30225 | 36657 |
| **Debitori kopā:** |  | **56502** | **69145** |
| **IV** | **Nauda.** | 7 | **129760** | **145294** |
| Apgrozāmie līdzekļi kopā: |  | **206699** | **235520** |
| BILANCE: |  | **1141307** | **1355877** |

|  |  |  |  |  |
| --- | --- | --- | --- | --- |
| **Nr.** | **Pasīvs** | Piez.nr | **31.12.2020.** | **31.12.2019.** |
| **Pašu kapitāls:** |
| 1. | Daļu kapitāls (pamatkapitāls). | 8 | 584000 | 584000 |
| 2 | Pārvērtēšanas rezerves | 9 | 24500 | 36750 |
| 3. | Iepriekšējo gadu nesadalītā peļņa vai nesegtie zaudējumi. |  | 7113 | 7773 |
| 4. | Pārskata gada peļņa vai zaudējumi. |  | 77549 | -660 |
| **Pašu kapitāls kopā:** | **693162** | **627863** |
| **Kreditori:** |
|  | **Ilgtermiņa kreditori:** |  |  |  |
| 1. | Citi aizņēmumi. | 10 | 46659 | 201117 |
| **Ilgtermiņa kreditori kopā:** | **46659** | **201117** |
| **Īstermiņa kreditori** |
| 1. | Citi aizņēmumi. | 10 | 153416 | 242254 |
| 2. | Parādi piegādātājiem un darbuzņēmējiem.  | 11 | 82987 | 123160 |
| 3 | Nodokļi un valsts sociālās apdrošināšanas obligātās iemaksas.  | 12 | 46444 | 46336 |
| 4. | Pārējie kreditori. | 13 | 58327 | 59153 |
| 5. | Nākamo periodu ieņēmumi. | 14 | 387 | 297 |
| 6. | Uzkrātās saistības. | 15 | 59925 | 55697 |
| **Īstermiņa kreditori kopā:** | **401486** | **526897** |
| **Kreditori kopā:** | **448145** | **728014** |
| **BILANCE:** | **1141307** | **1355877** |

## Peļnas vai zaudējumu aprēķins

## (Klasificēts pēc izdevumu funkcijas)

### Par 2020.gadu

|  |  |  |  |  |
| --- | --- | --- | --- | --- |
| **Nr.****p.k** | **RĀDĪTĀJA NOSAUKUMS** | **Piezīmes numurs** | **2020.** | **2019.** |
| 1. | Neto apgrozījums | 16 | 2323328 | 2443852 |
| a)  | no citiem pamatdarbības veidiem. |  | 2323328 | 2443852 |
| 2. | Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas. | 17 | -2023926 | -2251513 |
| 3. | **Bruto peļņa vai zaudējumi**  | **299402** | **192339** |
| 4. | Administrācijas izmaksas. | 18 | -199207 | -194453 |
| 5. | Pārējie saimnieciskās darbības ieņēmumi. | 19 | 14454 | 49796 |
| 6. | Pārējās saimnieciskās darbības izmaksas. | 20 | -28378 | -33472 |
| 7. | Procentu maksājumi un tamlīdzīgas izmaksas | 21 | -7526 | -13131 |
| 8. | **Peļņa vai zaudējumi pirms uzņēmumu ienākuma nodokļa** | **78745** | **1079** |
| 9. | Uzņēmumu ienākuma nodoklis par pārskata gadu | **-1196** | **-1739** |
| 10. | **Peļņa vai zaudējumi pēc uzņēmumu ienākuma nodokļa aprēķināšanas** | 77549 | -660 |
| 11. | **Pārskata gada peļņa vai zaudējumi** | **77549** | **-660** |